BusinessPhone – Dialog 4224 Operator/Dialog 3214
BEA-dialogbeskrivelse

## Instrument (Apparat)

Instrumentdialogen (apparatdialogen) er applikationens hovedvindue. Herfra kan du direkte begynde programmeringen af funktionstasterne på din telefon.

Styrebjælken nederst i hver dialog giver adgang til dine personlige Indstillinger, søgning Directory (Navnekatalog), Assignment (Tildeling) PBX-grupper, Administrationsafsnit, hvor du kan ændre dit password og DCM-eksport til at udskrive individuelle kortnumre på en etiket. Hvis du skal bruge yderligere information skal du blot klikke på hjælp-knappen for at åbne BEA-systemoversigten og BEA-hjælpesystemet. Klik på exit-knappen for at lukke og forlade BusinessPhone Extension Assistant.

#### Beskrivelse

Den centrale del af dialogen viser din telefon og en boks med en kort beskrivelse af dit lokalnummer, inklusive:

- den type telefon du anvender
- dit lokalnummer
- kortet og det individuelle nummer for dit lokalnummer
- tastaturområdet på apparatet
- antallet af tilsluttede sidemoduler (også kaldet DSS for Direct Station Select), hvis tilgængelige.

Flyt musen over funktionstasterne på telefonen for at se tastparametrene tastnavn, tastfunktion, tildelt nummer/ID og individuelt kortnummer. En rød lampe indikerer, at en funktion eller et individuelt kortnummer (eller begge dele) er tildelt tasten.

#### Programmere en funktion eller et individuelt kortnummer

Klik på tasterne med instrumentværdier i beskrivelsesboksen, hvorefter en ny dialog med en illustration af din telefon fremkommer. For at tildele en funktionskode og/eller et individuelt kortnummer skal du blot klikke på én af de programmerbare funktionstaster. En rød lampe angiver, at tasten er blevet programmeret tidligere.

Taster placeret på valgfrie sidemoduler (DSS-enheder) programmeres på samme måde, men i en separat dialog. For at åbne Direct Station Select dialogen klikkes på DSS-værdien i beskrivelsesboksen. Der fremkommer en illustration af DSS-enheden. Om programmering af en tast på en valgfrit DSS-enhed, se venligst DSS-tilsluttet.

#### Programmere en funktion eller et individuelt kortnummer

Flyt musen over funktionstasterne på telefonen for at se tastparametrene tastnavn, tastfunktion, tildelt nummer/ID og individuelt kortnummer. En rød lampe indikerer, at en funktion eller et individuelt kortnummer (eller begge dele) er tildelt tasten.

Desuden fremkommer der et grønt punkt på den valgte tast. Klik på den valgte tast for at lukke pop up-vinduet og frembringe tastparameterdialogen. I denne dialog kan du ændre tastfunktionen, det tildelte nummer eller ID og vælge et ringealternativ og en prioritet, hvis tilgængelig. Se også Key Parameters (Tastparametre).

Du kan nu ændre tastparametrene efter ønske. Når du har foretaget de ønskede ændringer, klikkes på “submit” (send) i styrebjælken nederst for at gemme ændringerne i systemet.

#### Handlinger

genindlæs |  | for at hente et programmeret nummer fra systemet |
foregående |  | for at se programmeringen af den forrige tast |
næste |  | for at se programmeringen af den næste tast |
luk |  | for at lukke tastparameterdialogen |

© Ericsson Enterprise 2003